

**Ақтоғай ауданында мүгедектерді қоспағанда, дене шынықтыру-сауықтыру қызметтерін тегін немесе жеңілдікті шарттармен пайдаланатын азаматтар санаттарының тізбесін, сондай-ақ жеңілдіктер мөлшерін белгілеу туралы**

Павлодар облысы Ақтоғай аудандық әкімдігінің 2015 жылғы 24 шілдедегі № 204 қаулысы. Павлодар облысының Әділет департаментінде 2015 жылғы 11 тамызда № 4652 болып тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңына, Қазақстан Республикасының 2014 жылғы 3 шілдедегі "Дене шынықтыру және спорт туралы" Заңының 48-бабына сәйкес, Ақтоғай ауданының әкімдігі ҚАУЛЫ ЕТЕДІ:  
      1. Қоса беріліп отырған Ақтоғай ауданында мүгедектерді қоспағанда, дене шынықтыру-сауықтыру қызметтерін тегін немесе жеңілдікті шарттармен пайдаланатын азаматтар санаттарының тізбесін, сондай-ақ жеңілдіктер мөлшері белгіленсін.  
      2. Осы қаулының орындалуын бақылау аудан әкімінің жетекшілік ететін орынбасарына міндеттелсін.   
      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Аудан әкімі* | *С. Батырғұжинов* |

|  |  |
| --- | --- |
|  | Ақтоғай ауданы әкімдігінің 2015 жылғы "24" шілдедегі № 204 қаулысымен бектіліді |

**Ақтоғай ауданында мүгедектерді қоспағанда, дене шынықтыру-сауықтыру**  
**қызметтерін тегін немесе жеңілдікті шарттармен пайдаланатын азаматтар**  
**санаттарының тізбесі, сондай-ақ жеңілдіктер мөлшері**

|  |  |  |
| --- | --- | --- |
| р/с   № | Азаматтар санаты | Жеңілдіктер мөлшері |
| 1 | 7 жасқа дейінгі балалар | Тегін |
| 2 | Көп балалы отбасыларының оқушы-балалары | Тегін |
| 3 | Спорт ардагерлері | Тегін |
| 4 | Окушылар | Тегін |
| 5 | Зейнеткерлер | Тегін |
| 6 | Студенттер | Көрсетілетін спорттық және дене шынықтыру-сауықтыру қызыметтері құнынан 50% мөлшердегі жеңілдік |

      \* Ескертпе: Осы тізбе мемлекеттік дене шынықтыру-сауықтыру және спорт құрылыстарына қолданады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК